Autopsia lui George Floyd: Era infectat cu Covid-19/Nu indică clar dacă moartea a fost provocată de polițist.
Autopsia oficială a lui George Floyd contrazice rezultatele unei alte autopsii, care avea ca rezultat faptul că bărbatul murise prin sufocare. Bărbatul a fost infectat cu Covid-19. Raportul final al autopsiei nu indică clar dacă moartea a fost provocată de polițist.
Cu siguranță ești la curent cu
faptul că moartea lui George Floyd, un american de culoare din Minneapolis, care
a murit în timp ce se afla în custodia poliţiei, a dus la izbucnirea unor
proteste de amploare şi extrem de violente în Statele Unite.Ești
curios totuși ce spune autopsia oficială? Raportul final al autopsiei arată că
acesta a murit în urma unui stop cardiopulmonar şi nu indică clar dacă decesul
a fost provocat de gestul poliţistului care i-a ţinut genunchiul pe gât timp de
opt minute, scrie CNN. Adică inima sa s-a oprit, arată rezultatelor finale ale
autopsiei realizate de medicul legist.Raportul doctorului Andrew Baker
spune că gâtul lui Floyd a fost comprimat când genunchiul fostului ofiţer Derek
Chauvin a pus presiune pe el peste opt minute, dar nu concluzionează că asta a
fost cauza directă a morţii sale.Noul
raport indică faptul că Floyd a prezentat o serie de vânătăi şi tăieturi pe
cap, faţă, gură, umeri, braţe şi picioare. Dar nu a găsit nicio dovadă că
vreuna dintre acele răni l-ar fi ucis. Autopsia oficială mai arată că Floyd
avea probleme cardiace şi un istoric de hipertensiune arterială. Un raport
preliminar de toxicologie a găsit niveluri moderate de fentanil şi
metamfetamină în sânge. Autopsia indică, de asemenea, că Floyd a testat recent
pozitiv pentru Covid-19, dar nu există niciun indiciu că acesta a fost un
factor în moartea sa.O autopsie independentă comandată de familia lui Floyd a arătat, însă, că Floyd a murit de "asfixiere din cauza presiunii susţinute“.